





Eesti Kultuuriministeerium
Koopia: Ukraina Saatkond Eestis

01.september 2026.a

Avalik pöördumine

Lugupeetud kultuuriminister Heidy Purga,
pöördume Teie poole sügava murega, mis tekkis hiljuti meedias avaldatud uudisest, et Eestis esinevad Ukraina päritolu artistid Volodymyr Danylets ja Volodymyr Moissejenko. Soovime osutada sellele Teie tähelepanu ning paluda leida lahendust, et neid esinemisi tühistada.
Praeguse seisuga toimuvad need 17. septembril Tallinnas Mere Kultuurikeskuses ja 18. septembril Narvas Geneva Kontserdimajas. Danyletsi ja Moissejenko esinemisi korraldab EVENTOPLUS OÜ, pileteid müüb Piletilevi.

Ülalnimetatud artistid toetavad avalikult ja pikaajaliselt venemaa föderatsiooni agressorriigi sõda Ukraina vastu, selle agressiivset poliitikat ning levitavad Kremli propaganda narratiive. 
Alates 2014. aastast, pärast Krimmi ebaseaduslikku annekteerimist ja venemaa sõja algust Ukrainas, Donbassis, jätkasid nad aktiivset kontserttegevust venemaal, osalesid venemaa riiklikes propaganda saadetes ning külastasid ebaseaduslikult okupeeritud Krimmi. Kõik see järeldus selles, et nende nimed kanti Ukraina julgeoleku andmebaasi "Myrotvorets".  https://myrotvorets.center/criminal/danilec-vladimir-vitalevich/ ,  https://myrotvorets.center/criminal/moiseenko-vladimir-aleksandrovich/ 
https://www.chesno.org/traitor/1890/
Pärast venemaa täiemahulise rünnaku algust Ukraina vastu 2022. aastal ei ole nimetatud artistid venemaa agressiooni hukka mõistnud. Lisaks on nad avaldanud venemaa meedias Ukraina-vastaseid seisukohti. venemaa agressiooni Ukraina vastu nimetavad nad "vennatapvaks konfliktiks".
2024. a juulis määras Läti Vabariigi Välisministeerium Volodymyr Danyletsi ja Volodymyr Moissejenkot ametlikult "persona non grataks" ning keelas neile riiki siseneda määramatuks ajaks, kuna 
nad toetavad Kremli režiimi. Selle tulemusena tühistati nende kavandatud kontserdid Balti riikides. Samuti on nende esinemised varem laiaulatuslike protestide tõttu tühistatud USA-s ja Kanadas.
https://tsn.ua/glamur/skandalni-krolyky-danylets-ta-moyseyenko-potrapyly-do-chornoho-spysku-latviyi-u-chomu-prychyna-3130361.html

Eesti on olnud alati kindel ja järjepidev Ukraina iseseisvuse toetaja. Kui Eestis esinevad artistid, kes toetavad, õigustavad või ignoreerivad venemaa agressiooni ja okupatsiooni, läheb see vastuollu Eesti Vabariigi väärtustega ning võib põhjustada pingeid ühiskonnas, ohustada avalikku korda ja julgeolekut.

Palume Teid kui kultuuriministrit pöörata kavandatud esinemistele tähelepanu ning rakendada kiireloomulisi meetmeid, millega tühistada Volodymyr Danyletsi ja Volodymyr Moissejenko kontserte Tallinnas ja Narvas, takistada nende nn kultuuritegevust Eestis ning keelata neile riiki siseneda.

